Oct 25,2015
ఆర్‌ఇసి పన్ను రహిత బాండ్లు
న్యూఢిల్లీ : ఇప్పటికే ఎన్‌టిపిసి, పిఎఫ్‌సి పన్ను రహిత బాండ్లు జారీ చేసి విజయవంతంగా నిధులు సమీకరించుకున్నాయి. ఇదే బాటలో మరో ప్రభుత్వ రంగ సంస్థ రూరల్‌ ఎలక్ట్రిఫికేషన్‌ కార్పొరేషన్‌ (ఆర్‌ఇసి) నిర్ణయం తీసుకుంది. అక్టోబర్‌ 27న ఆర్‌ఇసి రూ.700 కోట్ల పన్ను రహిత నాన్‌ కన్వర్టెబుల్‌ బాండ్లను విడుదల చేయనుంది. ఈ బాండ్లకు క్రిసిల్‌, ఇక్రా, కేర్‌ సంస్థలు ఎఎఎ రేటింగ్‌ను ఇచ్చాయి. సాధారణ ఫారంతోనూ ఈ బాండ్లను కొనుగోలు చేయవచ్చు. రూ.1000 విలువ చేసే కనీసం 5 బాండ్లు కొనుగోలు చేయాల్సి ఉంటుంది. రిటైల్‌ కేటగిరీలో రూ.10 లక్షల వరకు బాండ్లను కొనుగోలు చేయవచ్చు. ఈ బాండ్లు బిఎస్‌ఇలో లిస్టెడ్‌ అయ్యాయి. ఈ ఇష్యూ అక్టోబర్‌ 27న ప్రారంభమవుతుంది. తొలుత వచ్చిన వారికి ముందు కేటయింపులు పద్దతిని అనుసరిస్తుంది. 10, 15, 20 ఏళ్ల కాలపరిమితితో ఈ బాండ్లను జారీ చేస్తోంది. 10 ఏళ్ల బాండ్లపై కార్పొరేట్‌ వారికి 6.89 శాతం, రిటైల్‌ వారికి 7.14 శాతం వడ్డీ చెల్లించనుంది. 15 ఏళ్ల బాండ్లపై 7.09 శాతం, 7.34 శాతం చొప్పున, 20 ఏళ్ల బాండ్లపై 7.18 శాతం, 7.43 శాతం చొప్పున వడ్డీ రేటును చెల్లించనుంది.
మీ స్నేహితులకు రికమెండ్ చెయ్యండి